Kathy Van Zeeland Luggage and Suitcases Virgin America - eBags.com
Kathy Van Zeeland Travelware Virgin America
22" Wheeled Dome Bag Foto’s: Dodetal styg ná brandstofpyplyn ontplof | Maroela Media
Forensiese personeel besig op die toneel van die ontploffing by ŉ brandstofpyplyn in Tlahuelilpan in die Hidalgo-staat in Mexiko (18 Januarie 2019). Foto: Xinhua/Carolina Endara
Die dodetal ná ŉ ontploffing by ŉ brandstofpyplyn in Tlahuelilpan in Mexiko het tot 85 gestyg.
Die ontploffing het Vrydag by die staatsbeheerde Pemex-pyplyn plaasgevind nadat diewe vermoedelik die pyplyn beskadig het en mense op die toneel toegesak het om van die brandstof te bekom.
Volgens berigte het honderde mense met plastiekhouers opgedaag om brandstof te kry. USA Today berig sommige inwoners het soldate wat hulle probeer verwilder het met klippe bestook en met stokke geslaan. Die nuusdiens berig mense het aanvanklik hulself geduldig by die beskadigde pyplyn gehelp, maar later ongeduldig geraak en een van die inwoners het ŉ staalstaaf in die pyp ingedruk wat brandstof die lug in laat spuit het.
Mense het opgewonde begin om hul houers vol brandstof te maak en daar was glo heeltemal te veel inwoners vir die soldate om te beheer. Sommige mense het dronk geraak van die dampe van die brandstof en ŉ bejaarde man het in ŉ sloot vol brandstof sy bewussyn verloor.
Soldate het die mense gewaarsku om weg te kom van die pyplyn af aangesien dit kan ontplof, maar hul waarskuwings het op dowe ore geval. ŉ Paar uur nadat die lekkasie die eerste keer waargeneem is, het die pyplyn ontplof.
Jorge Alcocer, Mexiko se minister van openbare gesondheid, het gesê die aanvanklike dodetal van 79 het gestyg nadat nog ses sterftes bevestig is. Volgens Alcocer is daar tans 58 mense gehospitaliseer wat in die ontploffing beseer is.
Omar Fayad, die goewerneur van die Hidalgo-staat waar die ontploffing plaasgevind het, het gesê dit kan “ure, dae, weke of maande neem” vir die oorskot van die oorledenes om geïdentifiseer te word. Inwoners in die onmiddellike omgewing van die pyplyn is intussen na veiligheid gebring, het Pemex gesê.
Pres. Andres Manuel Lopez Obrador het Sondag die toneel van die ontploffing besoek.
Brandstofdiefstal is een van die grootste uitdagings wat Obrador in die gesig staar en veroorsaak jaarliks dat Pemex miljoene dollar se verliese lei. Die voortdurende diefstal het gelei tot tydelike sluitings van sleutelpyplyne in die land.
Reuters berig ongeveer een vyfde van die nasionale brandstofverbruik in Mexiko word na raming gesteel. Dié gesteelde brandstof word dan meestal aan medepligtige vulstasies verkoop.
Pemex het in die eerste tien maande van 2018 meer as 12 500 onwettige krane in sy pyplynnetwerk opgespoor.
ŉ Lugfoto van die plek waar die ontploffing by ŉ brandstofpyplyn in Tlahuelilpan in die Hidalgo-staat in Mexiko plaasgevind het (19 Januarie 2019). Foto: Xinhua/Xin Yuewei
Iemand kyk na die persoonlike besittings van een van die slagoffers van die ontploffing by ŉ brandstofpyplyn in Tlahuelilpan in die Hidalgo-staat in Mexiko (19 Januarie 2019). Foto: Xinhua/Carolina Endara
Paramedici neem een van die beseerdes na ŉ helikopter ná ŉ ontploffing by ŉ brandstofpyplyn in Tlahuelilpan in die Hidalgo-staat in Mexiko (18 Januarie 2019). Foto: Xinhua/Str/IANS
In die nuus Mexiko
HÓÉ…tragies dat mens, nou sowaar jou lewe op die spel sit en jou lewe verloor,omdat jy gierig is…agter paar liter brandstof aan…?
Maaar…ás jy ñ hanswors wil wees, moet jy seker maar vóél,nehhh…
Het ons nie ook hoeka so ‘n pyp vanaf Durban na Gauteng nie? Is daar nie dalk ook sulke krane daarop nie?
Snaaks genoeg dit het nog nie by ons gebeur nie . Koos jy is reg daai pyp lyn kom van Durban af ek dink hulle moet gaan kyk
Tragies. Ek glo nie dis ‘n saak van gierigheid nie, ek dink eerder hulle het nie die fondse om brandstof te koop nie. Soortgelyk het al bietjie hoër op in Afrika gebeur en ja ongelukkig is daar altyd baie lewens wat in die slag bly. Ten spyte van daarvan sal die probleem nooit ophou nie want “ek weet wat ek doen en dit sal nie met my gebeur nie”. Koos ek dink die lyn van Durban na Sasolburg is vir ru-olie vir Natref en loop ondergronds.
Koos daardie pyplyn is darem diep onder die grond, maar daar is nog n groot gas pyplyn wat van Mosambiek na sasol toe loop wat net so groot gevaar inhou as dit beskadig word. Ons mense weet nie van al die pyplyne wat onder die grond is nie en hoe gevaarlik hulle is nie.